Rumah Api Alexandria (Iskandariah): Salah Satu Daripada Keajaiban Dunia

1. Berdasarkan catatan sejarah rumah api Alexandria dibina pada sekitar abad ke-3 SM di bawah kendalian Firaun Ptolemy Soter, iaitu salah seorang panglima Alexander The Great ketika era Hellenistik. Dinasti Ptolemaic yang diasaskan oleh Ptolemy I merangkumi wilayah yang sekarang iaitu pulau Cyprus, Mesir, Greek, Libya, Turki, Palestin, Lebanon, Syria, Jordan dan Sudan.

Alexander The Great dan pasukan tenteranya memasuki wilayah Mesir pada tahun 332 SM setelah mengalahkan pasukan Parsi dan merebut sebuah kota lama kuno, Memphis. Baginda melihat wilayah ini mampu menjadi sebuah kota yang maju kerana berhampiran dengan laut dan lokasi geografinya yang strategik untuk membuka sebuah pelabuhan yang besar. Lalu pembangunan kawasan baru ini bermula sehingga menjelang kematian Alexander The Great pada tahun 323 SM. Kota yang diberi nama Alexandria ini diwarisi oleh salah seorang panglimanya, Ptolemy I. Maka bermulalah pemerintahan Ptolemy I meneruskan legasi impian Alexander The Great untuk membuka sebuah kota yang dipenuhi oleh binaan yang mempunyai nilai seni lukisan dan artistektur. Ptolemy I mentadbir kota Alexandria dengan membangunkan beberapa binaan dan infrastruktur yang tinggi dan megah, salah satunya adalah rumah api Alexandria ataupun ianya lebih dikenali sebagai Pharos of Alexandria.

Mengikut catatan sejarah, Alexander The Great mempunyai hampir 13 buah kota yang bernama Alexandria, tetapi kota Alexandria di Mesir merupakan kotanya yang berkembang maju, kaya dan tidak hilang ditelan dalam catatan sejarah.

2. Sebenarnya perancangan untuk membina rumah api Alexandria diusulkan oleh Alexander The Great setelah baginda melihat sebuah pulau kecil, Pharos yang terletak berhadapan dengan kota baharunya, Alexandria. Baginda ingin menjadikan pelabuhan kota baharunya ini dikunjungi oleh pedagang dan pelayar dari luar.

Selain merancang mahu membina rumah api ini, Alexander The Great telah membina sebuah petempatan yang baharu untuk para nelayan di sekitar itu dan diberi nama perkampungan Rhacotis.

3. Tetapi hasrat Alexander The Great diteruskan oleh Ptolemy I dengan mengupah seorang arkitek berbangsa Greek iaitu Sostrus of Knidos (Chidus) untuk menjalankan kerja-kerja pembinaan ini di atas sebuah pulau Pharos ini.
Dalam catatan lain menyebutkan, sebenarnya Sostrus bukanlah seorang arkitek melainkan beliau hanya menyumbang dalam segi kewangan dalam pembinaan rumah api ini.

Sebab lain Ptolemy I ingin membina rumah api ini secepatnya kerana pelabuhan Alexandria pada masa pemerintahannya menjadi terlalu sibuk dengan keluar masuknya kapal pelayar, pedagang dan nelayan dan kerana itu, Ptolemy I ingin membangunkan sebuah bangunan yang menjadi simbol atau ‘landmark’ untuk para pelayar mengetahui keberadaan pelabuhan Alexandria dengan tepat.

4. Pembinaan rumah api ini bermula sekitar tahun 290 SM di bawah pemerintahan Ptolemy I dan berakhir pada tahun 270 SM di bawah pemerintahan anaknya, Ptolemy II Philadelphus.
Dalam sebuah ensiklopedia Byzantine abad ke-10, Suda, Pharos of Alexandria mula dibangunkan oleh Ptolemy I pada tahun 297 SM (Life of Pyrrhus, VII).

Harga pembinaan bangunan ini dianggarkan bernilai sebanyak 800 talent (dari catatan Pliny the Elder), iaitu sebanyak USD 3 juta dan ianya menjadi salah satu binaan manusia yang paling tinggi dalam sejarah manusia pada waktu itu.

Diperkirakan 300 orang hamba abdi dikerahkan dalam pembinaan yang menelan masa selama 20 tahun ini.

Sebelum rumah api ini dirasmikan kegunaannya pada umum, Sostraus ingin mengukir namanya pada salah satu tembok pintu utama menara ini, tetapi usulan Sostraus ditolak mentah-mentah oleh Ptolemy II kerana hanya nama pemerintah yang layak diukir pada bangunan megah yang berada di dalam wilayahnya. Ptolemy II memerintahkan Sostraus agar mengukir namanya, dan Sostraus patuh tanpa membantah. Sostraus yang berbangga dengan salah satu ‘masterpiece’-nya ini berfikir cara yang lain untuk meletakkan namanya di atas binaan ini.

Dalam catatan sejarah oleh Luciun of Samosata, beliau menceritakan yang Sostraus tetap meneruskan hasratnya untuk mengukir nama sendiri di atas binaan ini. Kemudian ukiran namanya ini dilindungi dengan tampalan lain yang terukir nama Ptolemy II dan keagungan yang memuji baginda.

Rancangan licik Sostraus ini tidak diketahui oleh Ptolemy II. Akhirnya setelah beberapa puluh tahun kemudian selepas kematian Ptolemy II dan kematian Sostraus, tempalan yang tertera nama Ptolemy II mulai hancur dimamah usia. Ukiran nama Sostraus mulai kelihatan pada umum dengan ayat yang berbunyi:

“Sostraus Son of Dexiphanes of Knidos on Behalf of all Mariners to the Savior Gods”.\


Lawrence Of The Arabia: Pemberontakan Bangsa Arab Melawan Uthmaniyah

Sebuah keretapi yang dipenuhi dengan anggota tentera dan orang awam warganegara Empayar Uthmaniyyah sedang bergerak melintasi sebatang jambatan di padang pasir dalam kawasan sekitar Arab.

Tidak jauh bebeberapa meter dari jambatan yang menghubungkan landasan keretapi itu, seorang pegawai British memakai persalinan jubah suku Badwi mengangkat tangannya ke arah Salem, seorang pejuang Arab yang bersedia untuk menekan picu kotak peledak bom.

Sebaik saja kereta api melepasi jambatan, pegawai itu menjatuhkan tangannya dan Salem dengan segera menekan peledak itu. Pasir tanah dan kepulan asap meletus seratus kaki ke udara bersama-sama kepingan-kepingan logam dan anggota badan manusia terpelanting ke udara.

Sebahagian badan keretapi itu terhumban ke dalam gaung, bunyi letupan dan jeritan manusia tadi bertukar menjadi suasana hening yang mengerikan. Pegawai dan suku Arab itu mengangkat pedang dan berlari ke arah sisa bahagian badan keretapi yang sedang terbakar itu manakala yang bersenapang melepaskan temb*kan bertubi-tubi.

Dalam beberapa minit kemudian, pertemp*ran itu ditamatkan, m*yat-m*yat dan bangkai keretapi dijarah, dirompak, dan pihak yang menyer*ng beransur pulang kembali ke padang pasir. Tragedi ini berlaku pada musim panas tahun 1917, di mana ketika itu pemberontakan Revolusi Arab sedang berlangsung.

DENDAM ARAB

Pemberontakan, salah satu episod paling dramatik pada abad ke-20, adalah detik penting dalam sejarah Timur Tengah moden, ia dikatakan sebagai batu loncatan bagi setiap konflik wilayah pada masa depan.

Dengan bimbingan dan nasihat dari pegawai perhubungan T.E. Lawrence atau lebih dikenali sebagai “Lawrence of Arabia”, pasukan Arab turut memainkan peranan penting dalam kemenangan Pakatan Sekutu ke atas Empayar Uthmaniyyah dalam Per*ng Dunia Pertama.

Revolusi Arab pada 1916-1918 juga menyaksikan perkembangan dari segi taktikal gerila dan strategi per*ng di gurun moden. Ia termasuk juga dengan campur tangan dan hasutan politik yang menyeru pemberontakan dan akibat dari hasutan ini sama pentingnya dengan pertemp*ran yang berlaku.

Ia kerana langkah rabun Britain dan Perancis dalam membina negara di rantau tersebut telah menyemai benih masalah yang berulang kali menimpa rantau ini hingga saat ini iaitu per*ng, pemerintahan autoritarian, kudeta, kebangkitan militan Islam, dan konflik berterusan antara Israel dan Palestin.

Tidak ada negara di rantau ini yang wujud hingga tahun 1920-an kerana sebelum itu, Timur Tengah adalah sebahagian dari wilayah-wilayah Empayar Uthmaniyyah, yang merangkumi bangsa-bangsa Slav, Yunani, Turki, Arab, Berber, Kurdi, dan Armenia, sebagaimana ia melibatkan penganut agama Islam, Yahudi, dan Kristian.

Seperti semua empayar yang besar dan berjaya, Empayar Uthmaniyyah juga sangat berjaya kerana dalam sebahagian besar garis masa dari zaman pemerintahan mereka, para pemerintah membiarkan rakyatnya mengamalkan cara hidup dan kepercayaan mengikut kehendak mereka, namun ia adakalanya menjadi racun dalam diam yang menyuburkan benih revolusi.

Akibatnya, pada tahun-tahun sebelum bermulanya Per*ng Dunia I, empayar itu telah mengalami pengecilan wilayah yang sekarang dikenal sebagai Turki, Timur Tengah, dan sebahagian besar pesisir pantai Arab. Justeru, Uthmaniyyah meninggalkan formula multikultural mereka yang berjaya bagi menerapkan dasar “Turkifikasi” yang menjadikan bahasa Turki sebagai bahasa rasmi di sekolah, tentera, dan pentadbiran.

Orang-orang Arab yang membentuk sekitar 60 peratus daripada kira-kira 25 juta subjek pemerintah bersama-sama dengan kumpulan-kumpulan lain yang tidak berbahasa Turki sangat marah dengan dasar ini, British menghasut propaganda bahawa bangsa Turki tidak layak menjadi khalifah kerana mereka bukan dari bangsa Arab atau berketurunan Nabi Muhammad S.A.W.

Orang-orang Arab termakan hasutan British lantas membentuk gerakan nasionalis secara rahsia dan menghubungi Sharif (gelaran yang diberikan kepada keturunan Nabi Muhammad) Hussein ibn Ali, seorang emir Mekah di Hejaz, Hussein menghantar salah seorang daripada empat puteranya, Abdullah, untuk menjalin hubungan dengan nasionalis Arab di Syria, dan kemudian ke Kaherah untuk melihat sama ada pihak Inggeris dapat membantu pemberontakan Arab atau tidak.

British pada awalnya enggan campur tangan, tetapi ketika Per*ng Dunia I meletus pada bulan Ogos 1914, nada mereka mula berubah. Uthmaniyyah mempunyai hubungan ketenteraan dan ekonomi dengan Jerman lalu bergabung dengan kuasa Tengah dengan harapan dapat menuntut kembali wilayah-wilayah yang hilang sebelum itu akibat dirampas Britain, Perancis, dan Russia.

KETERDESAKAN PIHAK SEKUTU

Diancam kemaraan tentera Uthmaniyyah yang sedang menuju ke Terusan Suez dalam wilayah protektorat British, Sir Henry McMahon, pesuruhjaya tinggi British yang berpusat di Kaherah, menulis surat kepada Sharif Hussein dan memintanya untuk melancarkan pemberontakan.

McMahon berjanji kepada Hussein bahawa British akan membekalkan senjata dan peruntukan wang bagi melaksanakan pemberontakan dan akan membantu dalam mewujudkan negara-negara Arab yang merdeka di Fertile Crescent (Syria, Lubnan, Israel, Jordan, dan Palestin sekarang) dan Semenanjung Arab.

Hussein tidak mempercayai British, tetapi segalanya mula berubah apabila Uthmaniyyah menghukum m*ti 21 orang pejuang nasionalis Arab pada tahun 1916, dia melihat pemberontakan yang disokong oleh Pihak Bersekutu sebagai satu-satunya pilihan untuk orang Arab.

Dia tidak memandang ringan akan keputusan itu kerana pasukan Uthmaniyyah bukan sahaja sedang mara secara ofensif bahkan telah mengalahkan Sekutu di Semenanjung Gallipoli pada tahun 1915, namun gagal menyer*ng Terusan Suez yang dikuasai oleh British, dan tahun berikutnya Uthmaniyyah memaksa tentera India-British dalam Kota Kut di Mesopotamia (Iraq moden) untuk menyerah kalah.

Sementara itu, di Medan Barat, usaha Sekutu untuk memusnahkan Jerman telah menemui jalan buntu yang sangat berd*rah sementara Jerman berjaya mengusir pasukan Russia jauh ke timur. Bagi kebanyakan pemerhati, nampaknya kekuasaan Jerman dan Uthmaniyyah semakin meningkat. British amat memerlukan satu pemberontakan dari belakang Uthmaniyyah sekarang.

PERSEDIAAN MEREKRUT KEKUATAN

Pemberontakan bermula pada tahun 1916 dengan dianggarkan penglibatan seramai 30,000 orang Badwi dan suku-suku Arab yang lain. Untuk mengumpulkan ketumbukan tentera sebesar ini, Hussein membuat perjanjian dengan pelbagai keluarga bangsawan, klan, dan suku seperti Huyetat dan Ruwalla.

Sebilangan besar rekrut tentera pengkhianat ini hanya mahu berjuang di lokasi yang berdekatan dengan kampung halaman mereka dan semuanya mesti dibayar. Sebilangan suku tidak akan berper*ng bersama suku yang lain kerana ada sejarah perseteruan sesama sendiri.

Sebilangan besar para pejuang Arab memiliki pendirian yang sentiasa berubah-ubah, mereka bertarung dengan hebat hanya jika mengetahui nilai harta rampasan itu besar dan musuh yang jadi sasaran mereka lemah, mereka akan tinggalkan barisan hadapan dan kembali ke kampung mereka jika mereka merasa bosan atau per*ng itu tidak berbaloi.

Walaupun disiplin ketenteraan mereka sangat teruk, mereka mengenali tanah itu dengan baik dan merupakan penembak yang sangat mahir. Mereka mampu menunggang unta yang sedang berjalan dengan tangan mereka membidik senapang. Mereka mampu berlari memijak batu-batu tajam hanya dengan berkaki ayam, mereka mampu mengharungi laluan mencabar yang tidak mungkin boleh dilalui oleh orang asing.

Pemimpin pemberontak menggunakan puak Agayl, sekumpulan pejuang elit, sebagai pengawal peribadi. Persenjataan yang dimiliki orang Arab ada pelbagai jenis, dari pedang dan senapang Musket hingga ke senapang Mausers dan raifal Lee-Enfield.

Kemudian, suku-suku ini disusun dalam bentuk formasi yang diperintah oleh tiga putera sulung Hussein: Tentera Arab Utara, yang dipimpin oleh Feisal, dengan sekitar 6,000 pejuang;  Tentera Arab Timur dengan kekuatan 9,000 orang, dibawah komando Abdullah, terdiri dari pasukan unta, beberapa artileri, dan skuadron berkuda;  dan Tentera Arab Selatan di bawah Ali terdapat 9,000 orang yang terdiri daripada empat bateri artileri, infantri yang menunggang unta dan kuda, serta unit-unit lain. Menjelang tahun 1918, Inggeris membayar Arab £ 220,000 sebulan untuk berper*ng sebagai sekutu.

Kekuatan Feisal berada pada Tentera Darat Arab yang berkekuatan 2.000 orang, atau Tentera Sharifiyyah, yang kebanyakan pegawainya terdiri dari orang-orang Levant dan Mesopotamia, tahanan per*ng, dan anggota tentera Uthmaniyyah yang berpaling tadah.

Mereka adalah tentera yang berdisiplin, dikuatkan lagi dengan sokongan oleh sekitar 1,500 orang askar regular Mesir yang disediakan oleh Britain. Tentera Arab boleh berbangga dengan kekuatan unit artileri, unit mesingan serta kor keldai dan unta.

Yang menentang pasukan Arab di Hejaz adalah Tentera Keempat Uthmaniyyah, yang berjumlah kira-kira 23,000 orang, diperintah oleh Jeneral Mehmed Cemal Pasha. Pasukan ini lebih terlatih daripada orang Arab, dan dibekalkan dengan senjata yang lebih baik dan lebih canggih.

Unit Kavalri membantu mereka bersama-sama pesawat sayap tunggal Pfalz dari angkatan udara Uthmaniyyah, dan kemudian diperkuatkan lagi dengan tentera udara Jerman Albatrosses dan pesawat temp*r lain. Walaupun dikecualikan dari perkhidmatan ketenteraan, orang Arab dari seluruh Timur Tengah masih ada yang turut menawar diri sebagai sukarelawan.

PELURU PERTAMA ARAB

Uthmaniyyah pada awalnya memandang Revolusi Arab sebagai pemberontakan suku kaum yang mampu mereka tamatkan dengan cepat dan mudah.

Secara strategik, rancangan mereka mudah: mempertahankan semua bandar utama; memastikan sistem komunikasi telefon dan telegraf sentiasa baik; dan memastikan Keretapi Hejaz terus bergerak sejauh 700 batu dari Madinah ke Istanbul untuk mengangkut bekalan dan bala bantuan.

Pasukan bersenjata yang lengkap di kota-kota penting seperti Madinah dan Mekah memberikan perlindungan tambahan. Lebih banyak anggota tentera ditempatkan di Ta’if bahagian tenggara.

Rancangan Arab lebih sederhana: mengusir Uthmaniyyah dari Arab. Ada pemimpin Arab dengan wawasan yang lebih tinggi memasang impian untuk memimpin pasukan mereka ke utara bagi merampas Baitulmaqdis, Baghdad, dan Damsyik, mengembalikan kota-kota ini ke dalam pemerintahan Arab.

Tetapi tanpa tentera biasa dan artileri berat, pasukan Arab tidak mungkin dapat mengalahkan Uthmaniyyah yang kuat.

Pada awal pagi tepat pada tarikh 10 Jun 1916, sebaik saja azan subuh berhenti berkumandang di segenap Mekah, Sharif Hussein mengangkat senapangnya dari tingkap rumahnya dan melepaskan temb*kan pertama sebagai simbolik. Bendera klan Hashimite Hussein dikibarkan. Pemberontakan telah dimulakan secara rasmi.

Orang-orang Arab tidak mensia-siakan peluang itu, ser*ngan hendap mereka yang dirancang dengan baik dan berterusan memaksa 1,500 tentera Uthmaniyyah di Mekah untuk menyerah kalah pada 13 Jun.

Pesawat pengangkut Tentera Laut Diraja, Ben-My-Chree tiba dengan muatan senjata artileri Mesir untuk menyokong ser*ngan Arab yang berikut, yang  akan dilancarkan terhadap pelabuhan Laut Merah Jeddah yang berdekatan.

Dalam pertemp*ran yang melibatkan kekuatan gabungan pakatan ini, pesawat amfibia mengeb*m kedudukan Uthmaniyyah, manakala kapal kruiser Inggeris bernama Hardinge dan Fox menghabisi musuh ketika pasukan dari suku-suku Arab menyer*ng barisan pertahanan Uthmaniyyah dari dalam. Uthmaniyyah menyerah kalah pada 16hb.

Pada akhir bulan Julai, pasukan Arab menguasai dua lagi pelabuhan Laut Merah, Rabegh dan Yanbu. Untuk menobatkan kemenangan awal ini, Abdullah dan 5,000 orang Arab pada bulan Jun mengepung 3,000 tentera Uthmaniyyah di Ta’if, pergunungan di tenggara Mekah, lalu mengalahkan mereka pada akhir September.

Sepanjang pemberontakan, kerugian di pihak Arab tidak diketahui. Tetapi operasi ini sesuai dengan apa yang dikehendaki suku-suku ini: cepat, singkat, tidak memakan banyak k*rban serta mereka dibayar dengan nilai yang mahal dan diberi makan atas usaha mereka.

Ancaman terbesar pemberontakan terletak di Madinah, di mana pasukan pengawal seramai 12,000 orang tentera berada pada posisi yang baik untuk menyer*ng dari belakang dan sisi orang Arab. Pada 5 Jun, anak-anak Hussein iaitu Ali dan Feisal telah memimpin ser*ngan di kota itu, sekali lagi mereka mensabotaj Keretapi Hejaz.

Namun, mereka kalah dan diusir kerana ramai yang tidak ada pengalaman menghadapi temb*kan artileri dan senapang, melarikan diri dengan penuh ketakutan.

Jeneral Hamid Fakhreddin “Fakhri” Pasha, panglima pasukan Uthmaniyyah, menyer*ng balas dengan kira-kira dua brigade, memaksa orang Arab untuk berpecah belah dan melarikan diri.  Kegagalan itu merosakkan momentum pemberontakan, dan ia terhenti.

Walaupun begitu, para pejuang Arab berterusan tiba di Jeddah saban hari, tempat kemenangan kedua mereka. Untuk memberikan bimbingan logistik dan politik kepada orang-orang Arab, British telah melancarkan misi ketenteraan di sana dengan nama kod Hedgehog.

Misi Perancis pula beroperasi di luar Mesir, terdiri dari pasukan berkuda, artileri, mesingan dan unit kejuruteraan, berjumlah sekitar 1,170 orang. Bagi menjaga sensitiviti agar tidak menyinggung sekutu Arab mereka dengan tentera bukan Islam, Perancis menghantar tentera Afrika Utara, sementara Inggeris mengerahkan pejuang Mesir dan India Muslim.

Peralatan senjata Inggeris antaranya termasuk howitzer, senapang gunung, mesingan Lewis, bahan letupan, dan 4,000 raifal. Kemudian British membekalkan mortar Stokes dan Ford, kereta berperisai Rolls-Royce dan Talbot, yang masing-masing dilengkapi senjata 10-pounder.

Di udara, Royal Flying Corps pada mulanya menghantar B.E.2 dua pengendali dan kemudian pesawat pengebom-temp*r Bristol F.2B yang ganas serta pengebom Handley Page. Tentera Laut Diraja juga memainkan peranan penting dalam pengangkutan dan ser*ngan.

Pihak British beroperasi berdekatan dengan Tentera Utara Arab Feisal. Para pegawai mengetuai pasukan penyerbu dan membekalkan kemahiran dalam ilmu bahan letupan. Di antara mereka adalah Kapten Thomas Edward Lawrence.

PERANAN LAWRENCE OF ARABIA

Sebagai seorang sejarawan berkelulusan Oxford, Lawrence telah melakukan jelajah ke Timur Tengah sebelum per*ng. Dia mahir bertutur dalam bahasa Arab, pandai memikat orang Arab, dan sangat membantu dalam merealisasikan impian bangsa Arab untuk merdeka.

Ketika pemberontakan meletus, Lawrence adalah pegawai di Jabatan Perisikan Tentera di Kaherah. Pada bulan Oktober 1916, dia dikirim ke Arab untuk menilai perkembangan proses dan kepemimpinan pemberontakan, yang pada dasarnya dipimpin empat putra Sharif Hussein.

Seperti yang kemudian ditulis oleh Lawrence dalam pengalaman kempennya, Seven Pillars of Wisdom, “Saya mendapati Abdullah terlalu pintar, Ali terlalu bersih, Zeid terlalu tenang.”  Kemudian dia bertemu dengan Feisal yang telah berusia 31 tahun dan menggambarkan Feisal sebagai “pemimpin dengan api (semangat) yang diperlukan.”

Ini adalah permulaan hubungan persahabatan atas dasar ‘kepercayaan’, semangat, dan matlamat bersama dalam memimpin pemberontakan hingga ke Syria.

Ditugaskan sebagai pegawai perhubungan Feisal, Lawrence akan bangkit menjadi pejuang gerila yang licik, mahir dalam taktikal operasi dengan strategi yang berwawasan tinggi. Dia mampu meraih simpati orang-orang Arab dengan cepat sehingga Feisal menghadiahkan dia persalinan jubah sutera sebagai simbolik pengiktirafan terhadap pemimpin Badwi.

Menambahkan lagi kepercayaan orang Arab terhadap Lawrence adalah kerana dia memiliki kelebihan iaitu mahir berbahasa Arab dan beliau lebih selesa memakai jubah berbanding seragam tentera Inggeris ketika menunggang unta dan terlibat dalam pertemp*ran di gurun.

Sementara itu, angkatan tentera Uthmaniyyah kelolaan Fakhri Pasha telah meningkat ke 12 batalion dan konsisten memburu nasionalis Arab di selatan Madinah. Pada 1 Disember, Fakhri bersama tiga brigade mara untuk merebut kembali Yanbu, yang dipertahankan oleh 1,500 orang Arab.

Pada saat itu, HMS Dufferin, monitor M.31, dan HMS Raven, kapal amfibia pengangkut, tiba di luar pesisir pantai dan mengalahkan Uthmaniyyah yang sedang melakukan kemaraan, sekaligus berjaya menghentikan ser*ngan Uthmaniyyah pada pertengahan bulan Disember.

Semenjak itu, keadaan bertambah buruk bagi pihak Uthmaniyyah. Dengan laluan untuk menghantar sumber bekalan tentera yang semakin berkurangan akibat berterusab diser*ng oleh orang Badwi, Fakhri mengalihkan fokusnya ke selatan untuk merampas semula pelabuhan Rabegh. Tetapi Tentera Laut Diraja memintas kemaraannya melalui pesisir pantai dan dia diancam oleh pesawat pejuang dan askar suku Arab.

PERJANJIAN PALSU SEKUTU

Fakhri menghentikan kemaraannya untuk merancang langkah yang berikutnya, namun Fakhri menerima berita buruk bahawa Abdullah dan Tentera Arab Timur telah menawan pasukan Uthmaniyyah, bersama dengan emas bernilai £ 20,000, bahkan sedang mara di pelabuhan Laut Merah di Wejh. Uthmaniyyah telah kehilangan momentum dan meneruskan sisa per*ng hanya sebagai reaksi terhadap tindakan Arab.

Di sebalik tabir, politik imperialis sedang berlangsung. Pada tahun 1915 dan 1916, Sir Mark Sykes, penasihat utama British di Timur Tengah, dan diplomat Perancis François Georges Picot secara rahsia merundingkan pembahagian wilayah Uthmaniyyah setelah selesai per*ng.

Berdasarkan syarat-syarat Perjanjian Sykes-Picot yang dimeterai pada Mei 1916, British akan menguasai Mesopotamia, Transjordan (Jordan), dan Palestin. Perancis akan memerintah Lubnan, Syria, dan Cilicia, sementara Russia akan menerima tanah Kurdish dan Armenia di timur laut. Badan antarabangsa akan memerintah Baitulmaqdis. pihak Arab? Bak kata sejarawan David Murphy, Arab hanya memperoleh “kemerdekaan namun pada tahap-tahap yang tertentu”.

Secara dasarnya, perjanjian ini tidak pernah didedahkan kepada orang Arab. Tetapi pada bulan November 1917, orang-orang Arab menemui sebab untuk mereka mengambil tahu melalui surat dari Lord Arthur James Balfour, setiausaha luar Britain, kepada Lord Lionel Walter Rothschild, pemimpin Persekutuan Zionis, yang telah diterbitkan dalam Times of London.

Apa yang dikenali sebagai Deklarasi Balfour menyatakan:

“Kerajaan Yang Mulia berpandangan cenderung menyokong usaha menubuhkan sebuah rumah (negara) bagi orang-orang Yahudi di Palestin, dengan jelas telah dinyatakan bahawa tidak ada apa-apa yang boleh menjejaskan hak-hak awam dan agama masyarakat bukan Yahudi di Palestin.”

Dalam penulisan sejarawan Arthur Goldschmidt dan Lawrence Davidson, “Pemerintah British akan menguasai Palestin setelah per*ng dengan komitmen untuk membina tanah air bagi bangsa Yahudi di sana, sambil melindungi hak-hak 93 peratus penduduk Palestin, Muslim  dan Kristian, yang berbahasa Arab dan takut dipisahkan dari orang Arab yang lain.”

Lebih-lebih lagi, dalam Deklarasi ke-tujuh tahun 1918 (sebuah dokumen yang dibuat oleh Henry McMahon sebagai tindak balas kepada tuntutan oleh sekumpulan nasionalis Syria yang terkenal), pihak Inggeris bersetuju bahawa orang Arab harus memerintah tanahair mereka yang telah merdeka sebelum per*ng dan juga tanah yang telah mereka bebaskan, dan konsep pemerintahan “akan didasarkan pada persetujuan pihak yang diperintah.”

Oleh itu, kuasa-kuasa besar, khususnya British, membuat janji-janji yang bertentangan dengan sekutu-sekutu mereka yang dahulu dan secara diam-diam membentuk sendiri tanah yang bahkan mereka belum lagi berjaya takl*k. Perjanjian ini adalah perjanjian yang bertentangan dengan janji yang dibuat oleh McMahon kepada Hussein dalam urusan surat-menyurat mereka pada tahun 1915–1916.

Tetapi per*ng masih perlu dimenangi.  Pada 24 Januari, setelah selama satu hari pertemp*ran, pasukan Anglo-Arab merebut kota pelabuhan Wejh, yang kemudian menjadi pangkalan logistik dan operasi orang Arab.

Ketika orang-orang Arab meraikan kemenangan bersama pengikutnya, jeneral British Sir Archibald Murray menyedari bahawa orang-orang Arab mungkin boleh memberikan sokongan atas usahanya di Sinai demi melindungi Terusan Suez dan menghalau Uthmaniyyah keluar dari Gaza. Tugas orang Arab: memastikan pasukan Fakhri terus terper*ngkap di Madinah dan mensabotaj laluan Kereta Api Hejaz.

Pada tahun 1917, “pemecahan sempadan” terus dipergiat. Pasukan penyerbu berjumlah dar 12 hingga 200 orang diketuai oleh pegawai Arab, Perancis, dan British. Setelah memasang unta dengan bahan letupan dan mesingan Lewis atau mortar Stokes, mereka melakukan perjalanan selama seminggu melalui padang pasir.

Mereka menyambung rangkaian peledak dengan kotak letupan serta periuk api elektrik. “Periuk api tulip” terkenal kerana ia mampu membengkokkan rel keretapi, yang kemudian terpaksa diganti dan dibaiki dengan susah payah oleh jurutera Uthmaniyyah.

Pihak penyer*ng juga meletupkan jambatan, menara, merosakkan senjata api, stesen per*ng, dan talian komunikasi kerana menurut Lawrence, ini “lebih menguntungkan bagi kita berbanding kem*tian seorang bangsa Turki.”

Dalam beberapa ser*ngan, orang Arab menghabiskan masa berjam-jam bagi 300 hingga 500 peledak di sepanjang landasan sejauh sehingga lima batu. Ini adalah kerja yang paling mencabar dilakukan disamping mencari perisik dan peronda Uthmaniyyah dan ditambah dengan askar suku Arab yang tidak berpengalaman sebagai pembantu. Kemudian mereka perlu menunggu ketibaan keretapi sehingga semalaman untuk.

Temb*k-menembak sering berlaku selepas letupan tercetus, dari jauh penembak jitu Arab membidik askar-askar Uthmaniyyah di dalam keretapi dari tebing batu atau bukit padang pasir. Kadang-kala keretapi membawa pegawai berpangkat tinggi atau peti besi yang penuh dengan wang. Kadang-kala mereka dipenuhi dengan wanita dan askar yang cedera.

Bagi meraikan kemenangan puak Badwi, bangkai keretapi dijarah, m*yat orang-orang Turki digeledah untuk mencari harta rampasan, ada m*yat yang sengaja dirosakkan. Manakala mereka yang cedera dibiarkan m*ti begitu saja.

Walaupun taktik ser*ng dan lari adalah taktik tradisional bagi orang Badwi, Lawrence memformalkannya menjadi teori per*ng gerila. “Per*ng kita harus menjadi per*ng detasmen,” alasannya. “Kita harus menghalang musuh dengan mengancam mereka dalam diam dari gurun yang tidak ramai orang kenali, tidak mendedahkan diri kita sampai kita menyer*ng, dan sebolehnya biasakan diri untuk tidak cuba terlibat dalam pertemp*ran terbuka dengan musuh.”

TAKTIKAL GERILA ARAB

Pemimpin pemberontak kekal fokus pada matlamat strategik yang lebih besar iaitu mara ke utara dan membina rangkaian dengan suku dan pemimpin di Syria dan Mesopotamia. Namun, langkah ini memerlukan pusat operasi baru. Ketika sedang demam akibat cirit-birit berd*rah, Lawrence merancang plot untuk mengambil pelabuhan Laut Merah, di Aqaba yang kini merupakan wilayah Jordan.

Dia menolak untuk menyer*ng dari laut, kerana pertahanan Aqaba dilindungi senjata berat. Sebaliknya, rancangannya lebih merbahaya iaitu ser*ngan gabungan dari Gurun Nefudh, taktik yang tidak akan dijangka oleh Uthmaniyyah.

Pasukan Lawrence bersama 17 pejuang Agayl ber*ngkat dari Wejh pada 10 Mei 1917. Beliau mempunyai sejumlah £20,000 untuk merekrut anggota baru, dan di sepanjang perjalanan, jumlah mereka bertambah menjadi sekitar 700 pejuang.

Perjalanan sepanjang 600 batu selama berminggu-minggu ini melalui muka bumi yang sangat tidak mesra manusia bahkan orang Badwi menyebutnya al-Houl/al-rueb (keganasan). Penulis biografi Lawrence, Michael Asher menyebutnya sebagai “salah satu ser*ngan paling berani yang pernah dilakukan dalam sejarah per*ng.”

Orang-orang Arab melancarkan ser*ngan mereka dari timur laut, menyapu bersih pasukan Uthmaniyyah dan hanya kehilangan hanya dua orang pejuang pada 5 Julai. Keesokan harinya, orang Arab bertambah sekitar 2.500 orang, memasuki Aqaba tanpa sebarang temb*kan, pengawal Uthmaniyyah telah meninggalkan garnisun.

Lawrence yang masih mengenakan jubah Badwi, Lawrence menyeber*ngi Sinai untuk ke Kaherah bagi memaklumkan ketua komander British yang baru, Jeneral Edmund Allenby, mengenai kemenangan yang gemilang ini. Sebagai ganjaran, pihak Arab menerima bayaran tambahan sebanyak £16,000, dan Lawrence dinaikkan pangkat menjadi mejar.

Dengan kejatuhan Aqaba, per*ng di Hejaz pada dasarnya telah berakhir. Tetapi di tengah-tengah kejayaan ini, politik kuasa besar mula campur tangan. “Penakl*kan Aqaba oleh pasukan Arab,”

Kolonel Gilbert Clayton sebelum itu telah menulis surat kepada Lawrence, “mungkin orang-orang Arab akan menuntut tempat itu selepas ini. Oleh itu, sangat penting untuk Aqaba harus terus berada di tangan British selepas per*ng.”, Lawrence sendiri pernah mengakui melalui salah satu suratnya bahawa mereka menyeru orang Arab untuk memberontak hanyalah satu tipu helah untuk mempergunakan Arab.

TAHUN-TAHUN TERAKHIR

Selepas Revolusi Russia pada bulan November 1917, perjanjian rahsia tsar, termasuk Perjanjian Sykes-Picot, diterbitkan, mencetuskan ketegangan dan syak wasangka di antara orang Arab dan sekutu mereka. Lawrence mula bertindak melulu, bagi menyembunyikan matlamatnya, Lawrence bersumpah untuk menjadikan Revolusi Arab sebagai mesin kejayaannya sendiri, dan beliau berjanji akan memujuk pemerintahnya supaya mengagihkan bahagian secara adil untuk orang Arab.

Orang Arab terus bertarung. Bagi membantu ser*ngannya yang akan datang di Gaza, Jenderal Allenby meminta orang Arab memusnahkan jambatan dan landasan keretapi. Sewaktu kerja-kerja sabotaj landasan keretapi lain berhampiran Deraa, kira-kira 60 batu di selatan Damsyik, waktu ini lah dikatakan berlaku satu kisah yang agak lucu.

Lawrence dikatakan telah ditangkap dan menerima penderaan secara seksual, bahkan secara songsang. Namun dia dibebaskan kerana penculiknya menyangka dia sebagai seorang Circassian yang berkulit cerah, tetapi episod itu membayangi Lawrence seumur hidup kerana terdapat versi lain mengatakan Lawrence sendiri adalah seorang homoseksual.

Sementara itu, ser*ngan Allenby mendorong Uthmaniyyah keluar dari Gaza dan menuju ke Baitulmaqdis. Tentera Arab Utara di bawah Feisal menjadi unit “umpan” yang mengalih perhatian askar Uthmaniyyah, dibantu oleh kereta perisai bersenjatakan mesingan dan meriam serta sebahagian besar artileri Perancis.

Ketika Baitulmaqdis jatuh pada 11 Disember, perayaan kemenangan dilakukan di kem Sekutu. Bagi orang Arab, ini bermaksud bahawa salah satu tanah suci yang paling bernilai dalam Islam menjadi milik mereka.

Secara politik, prospek orang Arab menjadi cerah ketika presiden Amerika Woodrow Wilson dalam pidato Januari 1918 mengucapkan “Fourteen Points” untuk tatanan dunia pasca per*ng. Titik ke-12 yang menuntut kedaulatan bagi orang Turki tetapi “warga lain yang sekarang berada di bawah pemerintahan Turki harus dijamin keamanan yang tidak diragukan dan peluang pembangunan autonomi yang sama sekali tidak terganggu.”

Ucapan itu menggembirakan orang-orang Arab, yang merasakan mereka masih ada rakan yang boleh dipercayai iaitu Amerika Syarikat, tidak lagi dipermainkan oleh para penjajah dan penceroboh.

Sementara itu, kejayaan Allenby di Palestin dieksploitasi sepenuhnya.  Tentera Arab Utara Feisal diberi peranan penting untuk mengganggu pasukan Uthmaniyyah di timur Sungai Jordan, kemudian maju kebutara Damsyik dan seterusnya.

Feisal mengumpulkan pasukan suku-suku Arab, yang disokong oleh tentera Gurkha, Kor Unta Mesir, dan artileri Algeria, jumlah keseluruham sekitar 1000 orang pejuang. Mereka meletupkan landasan keretapi, menyer*ng stesen, dan menghancurkan jambatan.

Pada tanggal 19 September, di Megiddo, pasukan Inggeris menembusi garis sempadan Uthmaniyyah-Jerman sejauh 60 batu di utara Baitulmaqdis, membuka jurang yang dilalui oleh pasukan berkuda Australia. Menjelang 24 haribulan, hampir 40,000 tentera Uthmaniyyah telah ditangkap, setiap bulan terdapat kira-kira 1,100 orang askar melarikan diri dari per*ng.

Matlamat untuk mengambil Damsyik kini menjadi kenyataan. Dua divisyen pasukan berkuda Australia berlumba di utara Laut Galilea, unit lain bergabung dengan Tentera Arab Utara di Deraa. Orang Australia mendekati bandar itu sementara kira-kira 1,500 tentera irregular Arab yang disokong oleh Tentera Arab regular dan pasukan berkuda Inggeris memusnahkan sisa-sisa Tentera Keempat Uthmaniyyah.

Akhirnya, pada 1 Oktober Feisal dan pengikutnya, dengan Lawrence memandu Blue Mist dan Rolls-Royce, melangkah masuk ke kota Damsyik, bersama dengan beberapa pasukan berkuda Inggeris.

“Damsyik menggila dengan kegembiraan,” kenang Lawrence. Warga berbangsa Arab membuang tarbus di kepala mereka sambil bersorak, para wanita menanggalkan hijab mereka. Buat pertama kalinya dalam berabad-abad sejarah mereka, bangsa Arab akhirnya ‘bebas’ dari pemerintahan Turki Uthmaniyyah.

Feisal segera menubuhkan pentadbiran kerajaan baharu. Dengan konflik ketenteraan yang kian hampir berakhir, per*ng politik pula semakin sengit. Lawrence diizinkan untuk pulang bercuti sebelum dinaikkan pangkat sebagai kolonel, kemudian dia akan kembali ke Timur Tengah.

KEMENANGAN YANG GAGAL

Kawalan pentadbiran Uthmaniyyah pada dasarnya memang telah runtuh. Gerila Arab berada di mana-mana saja dalam pemberontakan terbuka. Pada pertengahan September, sekitar 75,000 orang tentera Turki termasuk 3,400 orang dari pihak Austria dan Jerman telah ditawan.

Benar, pemberontakan ini telah menyebabkan seramai 15,000 k*rban di pihak Uthmaniyyah (termasuk yang disebabkan oleh penyakit) dan telah menawan antara 23,000 dan 30,000 tentera Central Powers. Pada bulan Mei sahaja, serbuan Arab telah menghancurkan 25 batang jambatan.

Ketika tentera Uthmaniyyah sedang pulang ke tanah air mereka Turki, kota Aleppo di utara Syria telah jatuh ke tangan pasukan Arab dan Inggeris. Pada 30 Oktober, Empayar Uthmaniyyah ditawarkan rundingan untuk menamatkan perkelahian, sekutunya Jerman mengikut tuntutannya pada 11 November.

Namun Fakhri Pasha enggan menyerah diri atau lari dari garisan pertahanan kota Madinah sehingga Januari 1919, itulah kubu terakhir sebuah empayar Islam yang tewas.

Dengan per*ng yang telah berlalu, tibalah masanya untuk menangisi mereka yang terk*rban, merawat yang cedera, manakala bagi para pemenang, inilah masanya untuk membahagikan harta rampasan per*ng. Feisal, Lawrence, dan para pemimpin Arab menghadiri Persidangan Damai Paris pada tahun 1919, dengan harapan dapat menikmati hasil peng*rbanan dan penat lelah mereka.

Sebaliknya, Feisal mendapati namanya telah dipadamkan dari senarai rasmi perwakilan. Tetapi dalam majlis dan ucapannya, dia membuat kehadirannya disedari orang. “Bangsa Arab telah lama menderita di bawah penguasaan asing, saatnya telah tiba untuk kami kembali kepada diri kami sendiri.”

Perancis, British, Amerika Syarikat, dan Itali mendominasi rundingan. Perancis, yang menanggung kerugian paling besar dalam per*ng, ingin menghukum Jerman, Uthmaniyyah dan Austro-Hungary. British menyokong perkara ini. Ketiga-tiga kerajaan tersebut memang akan lenyap tidak lama kemudian, dan para penjajah akan menaburkan benih dendam era moden pula.

Tuntutan hak Feisal yang mewakili Arab diketepikan. Perancis dan Inggeris membenci idealisme Wilsonian mengenai berakhirnya imperialisme. “Saya telah pulang,” ujar perdana menteri Britain Lloyd George dengan bongkak setelah menandatangani Perjanjian Versailles, “dengan poket yang penuh dengan kedaulatan dalam bentuk Koloni Jerman, Mesopotamia, dll.”, dia sedikit pun tidak memikirkan isu keselamatan dunia pada masa hadapan atau keamanan sejagat.

Dalam Persidangan San Remo pada tahun 1920, Perancis dan British membelah-belah peta Timur Tengah, melukis sempadan mengikut selera mereka, mengabaikan hubungan etnik, linguistik, dan agama ketika mereka cuba melahirkan negara moden yang baru. Mereka menganggap negara-negara ini sebagai “mandat” sedangkan apa yang sebenarnya berlaku adalah penjajahan.

Tentera Perancis menceroboh Syria dan mengusir Feisal dan para pengikutnya keluar dari Damsyik pada bulan Julai 1920. Mereka ingin memecah belah dan memerintah wilayah ini dengan lebih mudah, para perancang pentadbiran baru cuba memperluaskan Lubnan hingga mencetuskan populasi bercampur aduk kumpulan etnik dan kumpulan agama.

Abdullah, yang pernah memasang impian untuk memerintah Damsyik, menduduki Amman di wilayah yang sekarang di dalam Jordan dengan 500 orang pejuang, sambil mengancam untuk mengisytiharkan per*ng melawan penjajah dari Perancis.

Nampaknya per*ng akan terus berlanjutan di Timur Tengah, yang tidak mampu dimiliki selama-lamanya oleh British dan Perancis. Winston Churchill, setiausaha kolonial Britain, menjemput Lawrence dan pakar-pakar lain ke satu persidangan di Kaherah pada bulan Mac 1919.

Cara paling murah bagi orang Inggeris untuk mencuci tangan dari perbuatan keji mereka adalah dengan solusi Hashimite iaitu memberi ganjaran kepada Feisal dan Abdullah berbentuk kerajaan-kerajaan yang dibentuk dari garis sempadan yang dilukis di atas peta kosong, seperti yang dijelaskan oleh sejarawan David Fromkin.

Churchill dan pegawainya menamakan semula wilayah Mesopotamia sebagai Iraq, ianya berdasarkan apa yang disebut oleh beberapa suku Arab untuk merujuk wilayah ini, yang berasal dari sebutan “Uruk”, nama sebuah kota Sumeria kuno.

Mengabaikan pecahan sistem Uthmaniyyah yang lama, mereka mendesak kumpulan Kristian, Yahudi, Muslim, Arab, dan Kurdish ke dalam sempadan buatan yang bernama Iraq. Lebih-lebih lagi, apabila penghujung geografi nya diasingkan, lalu dijadikan sebagai Kuwait, dan suku yang setia bekerja dengan Inggeris mengetahui mereka telah diangkat sebagai raja.

British kemudian mencabul “pilihan raya” Iraq dan Feisal diumumkan sebagai raja. Namun sebaliknya, Feisal bertindak menekan pemimpin British untuk menuntut kemerdekaan sebenar, satu tingkah laku yang British anggap sebagai tidak bersyukur.

Abdullah diangkat menjadi raja Transjordan, yang mencetuskan kemarahan Zionis kerana mereka percaya bahawa tanah ini telah dijanjikan kepada mereka. Mengenai Palestin, Feisal dan Lawrence membuat kenyataan umum dengan teliti mengenai masa depannya.  Secara peribadi, mereka yakin bahawa akan ada “rusuhan yang kronik, dan per*ng saudara cepat atau lambat di Palestin.”

Tidak menghairankan, kerana sepanjang tahun 1920-an dan 1930-an, Timur Tengah bangkit memberontak. Apabila perbelanjaan per*ng meningkat, Inggeris dan Perancis dengan tergesa-gesa memberikan mandat kemerdekaan, walau bagaimana pun perjanjian ini sangat menguntungkan kepentingan mereka sendiri.

Semenjak itu, negara-negara ini telah melalui kitaran per*ng, revolusi, penindasan politik, dan konflik sosial. Walaupun keturunan Abdullah masih memerintah di Jordan, keturunan Feisal telah dihapuskan dalam peristiwa rampasan kuasa yang berlaku setelah kem*tiannya.

Jasa bakti Lawrence yang dikenang Arab semenjak itu bertukar menjadi satu cerita yang sering dianggap mereka sebagai ‘dongeng’, mungkin ia bertujuan mengelak dari rasa diaibkan kerana dengan pertolongan Lawrence, bangsa Arab memer*ngi Uthmaniyyah, kemudian masih berper*ng sesama sendiri hingga saat ini. Mereka cuba menutup kisah Lawrence Of Arabia seboleh mungkin.

Dari segi ketenteraan, Revolusi Arab adalah petanda kesinambungan per*ng-per*ng moden, terutamanya di Timur Tengah di mana operasi ketenteraan mula menggabungkan kekuatan udara, darat, dan laut, kereta perisai mampu bergerak pantas yang disokong oleh pasukan infantri mobil, dan ser*ngan yang disasarkan tidak hanya memusnahkan musuh tetapi juga melumpuhkannya dengan memutuskan talian komunikasi dan bekalan.

Per*ng padang pasir, seperti per*ng di laut, berlaku dalam lanskap yang luas dan mencabar, di mana ketumbukan sayap sisi mampu bergerak tanpa batasan, namun ketangkasan dalam menyalur dan menerima maklumat masih sangat penting. Apatah lagi dalam peper*ngan moden seperti dalam pemberontakan, pemimpin mesti mempunyai kemahiran ketenteraan dan politik.

Mungkin yang paling penting, seperti yang telah dipelajari oleh penjajah berturut-turut, walaupun menceroboh negara-negara Timur Tengah itu sangat mudah, tetapi suku dan kumpulan lain akan bangkit dan bertemp*r dengan aktif dan bersemangst hingga musuh berundur sambil menjilat luka sendiri.

Oleh itu, sangat penting untuk meraih sokongan besar dari anggota setiap suku, kerana merekalah yang memegang kunci kemenangan utama walaupun hakikatnya mereka diperbodohkan pada saat akhir.

Janji-janji hancing British dan Perancis dan “negara palsu” ciptaan mereka menimbulkan rasa tidak percaya dan sinis yang mendalam di Timur Tengah, dan situasi itu kekal berterusan hingga ke hari ini.

Bagi bakal pembina negara moden, kesan akibat dari Revolusi Arab dengan jelas menggambarkan betapa mustahilnya untuk pihak luar berusaha mewujudkan atau “memperbaiki” negara yang tidak-organik. Selagi sempadan buatan kolonisasi ini masih ada, ketidakstabilan di Timur Tengah akan kekal berterusan.

RUJUKAN:


Diogenes: Sejarah Ahli Falsafah Kaki Troll

Ahli falsafah secara lazimnya dikenali sebagai golongan yang dihormati pelbagai masyarakat. Hal ini kerana mereka mempunyai hikmah dan sentiasa dirujuk oleh manusia yang mahukan panduan. Pada masa yang sama, kita juga ada Diogenes, ahli falsafah yang menggunakan troll sebagai alat untuk mengajar hikmah.

Diogenes berasal dari Sinope (utara Turki sekarang) dan merupakan anak tukang tempa syiling. Selepas bergaduh tentang menempa syiling dengan kadar logam berharga yang sedikit (debasement of currency), Diogenes telah dihalau keluar daripada Sinope dan berhijrah ke Athens.

Di Athens, Diogenes telah berguru dengan seorang ahli falsafah bernama Anthisthenes. Pada mulanya, Anthisthenes menolak cadangan Diogenes. Perkara ini tak mematahkan niat Diogenes sehingga beliau telah dipukul beberapa kali oleh Anthisthenes. Barulah selepas itu, Diogenes menjadi anak muridnya, dan tak lama selepas itu menjadi ahli falsafah Sinik terkenal melebihi pengasasnya, Anthisthenes.

Sebelum kita menerjah ke dalam kisah eksentrik Diogenes, kita kena faham dulu kenapa beliau berperangai sebegitu. Diogenes adalah antara pengasas teori falsafah bernama ‘sinikalisme’ atau dalam bahasa Inggerisnya, ‘cynicalism’. Falsafah yang menggunapakai sinis dan sindiran sebagai medium hikmah. Pengamal Sinik ni lebih kurang dengan pengamal Stoik.

Untuk memperoleh kehidupan yang bagus, kedua duanya menolak objek, harta dan kuasa. Perkara ini dapat dicapai oleh orang Stoik dengan mengambil sikap kurang hiraukan objek material manakala orang Sinik pula ‘memb0gelkan’ diri mereka daripada perihal keduniaan dan hidup dengan apa yang mereka rasa ‘semula jadi’.

Sebagai contoh, Diogenes hidup dalam bekas ar4k. Hartanya hanyalah pakaian, sebuah mangkuk dan juga bawang sebagai menunya setiap hari. Itupun mangkuk tersebut dihancurkannya setelah beliau melihat seorang kanak kanak minum air dengan tangan sendiri. Juga, Diogenes dikatakan membawa tanglung pada hari cerah dan apabila ditanya, Diogenes menjawab “Aku mahu mencari orang yang jujur, tapi setakat ini apa yang jumpa hanyalah penipu dan hipokrit.”

Diogenes juga pernah memakan, kencing dan berak di kawasan awam. Menurutnya, apa yang normal dibuat secara peribadi, adalah normal untuk dibuat di kawasan awam. Memakan di kawasan awam dianggap sebagai tak senonoh, tapi Diogenes menjawab ia adalah senonoh untuk makan ketika lapar.

Selepas golongan elit Athens menghinanya dengan mencampak tulang dan memanggil Diogenes sebagai anjing, beliau mengangkat sebelah kakinya dan mengencingi mereka. Apabila ditanya apakah minuman tersedap di dunia, Diogenes menjawab ia adalah ar4k, milik orang lain. Serupa macam orang kita yang cakap makanan tersedap ialah makanan yang dirembat daripada kawan.

Diogenes juga pernah troll Plato, antara ahli falsafah terpenting di Eropah. Plato mengatakan bahawa manusia itu hanyalah ‘biped (hidupan berkaki dua) tak berbulu’. Oleh itu, Diogenes menangkap seekor ayam, mencabut segala jenis bulu pelepah yang ada pada ayam tersebut dan dipersembahkan kepada Plato, “Saksikanlah, ini manusia!

Sejak daripada itu, pihak Akademi (tempat Plato mengajar) menambah baik frasa ‘biped tak berbulu’ kepada ‘biped tak berbulu berkuku rata’. Dalam kisah lain, Diogenes diceritakan telah memasuki rumah Plato dengan berkaki penuh lumpur dan memijak bantal Plato.

Masyarakat awam juga tak terlepas daripada kena troll dengan Diogenes. Dalam sebuah penulisan, Diogenes pernah melepak di sekitar rumah pelacuran dan mengganggu pelanggan yang kemari dengan berkata, “Pela4ur yang cantik itu ibarat madu yang diracun!” Pelanggan yang mahunya senyap dan yang insaf menyedekahkan duit kepadanya.

Setelah duit tersebut mencukupi, Diogenes pun masuk berhibur dalam rumah pel4curan. Dalam anekdot lain, Diogenes ternampak seorang anak pel4cur membaling batu ke kelompok awam. Beliau kemudiannya berkata, “Hati hati, nanti batu itu terkena kepala bapak kamu.”

Setelah sekian lama, Diogenes telah ditangkap oleh l4nun untuk dijual sebagai h4mba. Semasa dijual di pasar, h4mba-h4mba ini perlu menyebut kemahiran yang ada pada mereka. Diogenes pun berkata kemahirannya adalah mengajar nilai murni kepada manusia.

Salah seorang pembida yang berpakaian segak di situ telah menarik perhatian Diogenes dan beliau menyebut, “Jual aku kepadanya, dia perlukan seorang tuan!”. Pembida tersebut, Xeniades, menghargai jenaka Diogenes dan membawanya pulang ke Corinth sebagai guru kepada anaknya.

Di Corinth lah berlakunya pertembungan di antara Alexander dan Diogenes. Dalam sebuah anekdot, dikatakan Alexander The Great telah melawat Diogenes. Alexander yang mengenali Diogenes sebagai seorang ahli falsafah terkenal pun menyoalnya apa yang beliau mahukan. Diogenes yang tengah bersantai di bawah cahaya matahari itu pun menjawab, “Ya, kau ketepi sedikit. Aku tengah berjemur.”

Setelah mendapat jawapan sambil lewa oleh Diogenes, Alexander berkata, “Kalaulah beta ini bukan Alexander, pasti beta mahu menjadi seperti Diogenes.” Diogenes pun menjawab kembali, “Ya, kalaulah aku ni bukan Diogenes, aku pasti mahu menjadi seperti Diogenes.” Dalam cerita lain, Alexander terlihat Diogenes merungkai sampah sampah yang mempunyai tulang manusia. Apabila ditanya, Diogenes menjawab beliau tengah mencari tulang bapa Alexander tapi beliau tak mampu nak bezakan tulang tersebut dengan tulang tulang hamba lain.

Sekalipun Diogenes kuat troll masyarakat sekelilingnya, beliau tetap disayangi oleh mereka semua, termasuk di Athens dan Corinth. Walaupun tak diketahui kesahihannya, Diogenes dikatakan m4ti sama ada kerana ker4cunan makanan, digigit anjing gila ataupun kerana menahan nafas sampai m4ti.

Diogenes ada sebut sekiranya beliau m4ti, beliau mahu dirinya dicampak ke luar bandar dan biar dim4kan anjing. Apabila ditanya tak mengapakah jasadnya dibuat sebegitu, Diogenes menjawab beliau tak kisah asalkan ada k4yu untuk beliau pukul anjing tersebut. Orang awam pun jadi aneh. Macam mana m4yat yang tiada kesedaran boleh kawal badan untuk pukul anjing? Diogenes menjawab kembali, “Kalau kalian dah tahu aku tiada kesedaran selepas m4ti, dah tu buat apa aku nak kisah apa yang jadi pada badan aku selepas m4ti?”

Pendekatan Diogenes, walaupun agak kasar dan membangangkan, sebenarnya membuatkan ramai orang yang melihatnya terfikir sejenak. Dalam kes Alexander, Diogenes mengajar kita bahawa semua orang itu sama sahaja selepas m4ti. Diogenes juga mengajar kelompok terpelajar (merujuk kepada ahli falsafah) lebih suka berteori berbanding lakukannya secara praktikal. Hal ini menjelaskan sikap aneh Diogenes. Nilai paling penting yang boleh kita pelajari tentang Diogenes ialah, hiduplah dengan sederhana, jangan terlalu serious dan berjenakalah selalu.

RUJUKAN:

Diogenes Laërtius, vi. 6, 18, 21; Dio Chrysostom, Orations, viii. 1–4; Aelian, x. 16; Stobaeus, Florilegium, 13.19

Diogenes of Sinope “The Basics of Philosophy”. Archived from the original on 2012-05-05. Retrieved 2012-04-06. Retrieved November 13, 2011.

Laërtius & Hicks 1925, Ⅵ:32; Plutarch, Alexander, 14, On Exile, 15.

Laërtius & Hicks 1925, Ⅵ:37; Seneca, Epistles, 90.14.; Jerome, Adversus Jovinianum, 2.14.


Ikan Finding Nemo Sebenarnya Khunsa

Pernah tengok tak filem animasi Disney Finding Nemo?

Tahu tak bahawa ikan badut atau clownfish ini sebenarnya khunsa? Bermaksud, ikan ini mempunyai organ pembiakan bagi kedua-dua jantina (jantan dan betina).

Sebelum aku terangkan lebih mendalam, izinkan aku bagi sikit introduction tentang ikan badut ini terlebih dahulu. Ikan badut tergolong dalam famili Pomacentridae dan di dalam subfamili Amphiprioninae.

Terdapat lebih daripada 30 spesies ikan badut yang telah dikenal pasti berada di seluruh dunia. 29 di dalam genus Amphiprion, manakala 1 di dalam genus Premnas.

Haiwan ini dapat ditemui di perairan Lautan Hindi, Lautan Pasifik termasuklah di Great Barrier Reef tempat Nemo dan bapanya Marlin tinggal, Asia Tenggara termasuk sekitar perairan Malaysia-Indonesia. Tiada ikan badut di Lautan Atlantik.

Ikan ini menetap di dasar perairan cetek iaitu di kawasan terumbu karang atau di dalam lagun cetek.

Seperti yang telah dinyatakan di atas, ikan badut ni khunsa. Fenomena ini dikenali sebagai sequential hermaphroditism.

Yang mana seseekor haiwan itu akan menukar jantina pada satu masa tertentu di dalam hidupnya.

Bukan sahaja ikan, malah hidupan lain seperti bunga, siput dan cacing tanah juga turut mempunyai proses pembiakan aneh ini.

Terdapat 3 jenis sequential hermaphroditism seperti berikut:

1. Bertukar dari jantan ke betina (Protandry)
2. Bertukar dari betina ke jantan (Protogyny)
3. Kedua-dua jantan dan betina berkeupayaan untuk menukar jantina (betina ke jantan / jantan ke betina) lebih daripada sekali dalam hidup. (Bidirectional sex change).

So Nemo & Marlin si ikan badut ni yang mana? Ikan badut ni dianugerahkan kebolehan protandry sequential hermaphroditism, iaitu dengan memulakan hidup sebagai ikan jantan, dan mengakhirinya sebagai betina.

Selain itu, kau juga perlu tahu bahawa ikan badut ini tinggal di dalam kumpulan yang mempunyai sistem hierarki.

Di atas sekali adalah betina dominan yang paling besar saiznya dan menghasilkan telur.

Jantan pasangan yang matang secara seksual dan bertanggungjawab mempersenyawakan telur itu merupakan yang kedua tertinggi di dalam hierarki.

Dan yang paling bawah dalam hierarki adalah anak-anak ikan badut (juvenil) merupakan ikan badut jantan yang tidak mempunyai kelenjar pembiakan (gonad) dan tidak akan membiak, sekurang-kurangnya belum tiba masa lagi.

TETAPI…

Apabila betina dominan yang menghasilkan telur itu tadi mati, jantan kedua tertinggi dalam hierarki yang bertanggungjawab mempersenyawakan telur akan meningkat saiznya dan berubah jantina menjadi betina bagi kumpulan tersebut.

Manakala anak ikan badut jantan yang paling besar saiznya di kalangan juvenil itu pula, kemudian akan matang secara seksual dan menggalas tanggungjawab mempersenyawakan telur yang dihasilkan betina.

Jadi, Apa kena mengena fakta ni dengan Finding Nemo?

Mak Nemo kan dah mati, dimakan dek ikan barakuda. Maka bapak Nemo, Marlin tu akan jadi betina, manakala Nemo pula akan jadi ikan badut jantan yang matang secara seksual dan akan mempersenyawakan telur ‘bapak’/’pasangan’ dia.

Oh ya, perlu tahu yang cara membiak ikan badut bukannya macam manusia iaitu persenyawaan dalaman. Atau dalam erti kata lain, sperma itu dilepaskan di dalam tubuh badan perempuan dan bersenyawa dengan ovum.

Ikan badut membiak secara persenyawaan luaran. Telur-telur dilepaskan oleh betina pada satu tempat yang sesuai. Kemudian si jantan akan melepaskan sperma yang akhirnya mempersenyawakan telur-telur tersebut.

Ikan badut mempunyai hubungan simbiosis dengan hidupan lain iaitu sea anemone atau dalam bahasa Melayu buran.

Nak bagi pesanan sikit, buran bersama-sama terumbu karang di laut tu bukan tumbuh-tumbuhan laut ya, depa ni haiwan!

Apa maksud simbiosis?

Simbiosis adalah terma yang merujuk kepada hubungan yang dijalinkan oleh sesuatu hidupan yang berlainan spesies. Sama ada di antara haiwan, tumbuhan, mikroorganisma dan manusia.

Hubungan sebegini penting untuk dijalinkan kerana, sesetengah spesies hidupan itu bergantung harap kepada kehadiran spesies hidupan yang lain, demi untuk meneruskan kelangsungan hidupnya.

Hidupan-hidupan simbiotik ini berkongsi habitat yang sama, atau hidup dekat antara satu sama lain. Selain itu, turut berinteraksi dengan cara yang spesifik untuk menerima manfaat daripada kewujudan organisma lain.

Walau bagaimanapun, anda juga perlu tahu bahawa terdapat beberapa jenis hubungan yang tersenarai sebagai “act of symbiosis” dan ia adalah seperti berikut; mutualisme, komensalisme dan parasitisme.

Dalam hubungan simbiosis mutualisme, kedua-dua organisma yang bergantung harap antara satu sama lain dan menerima manfaat dengan hidup bersama. Contoh bagi hubungan ini adalah manusia dan bakteria.

Untuk ni aku bagi contoh pada perempuan la. Dalam vagina ada bakteria Lactobacillus dan kulat yang dikenali sebagai Candida albicans.

C. albicans ni patogen oportunis. Kalau ada peluang, depa akan menyebabkan jangkitan iaitu Candidiasis.

Tapi siapa yang halang? Bakteria lactobacillus la halang dengan jumlahnya yang banyak yang seterusnya menghalang pertumbuhan kulat C. albicans.

Sebab itulah jangan kerap pakai feminine wash, kau mengganggu keseimbangan pH vagina dan membunuh bakteria Lactobacillus.

Bagi simbiosis komensalisme, hubungan antara dua organisma yang memberikan manfaat kepada satu organisma, tetapi pada masa yang sama tidak pula mendatangkan apa-apa kesan kepada organisma yang satu lagi. Contohnya bagi hubungan ini adalah ikan jerung dan ikan remora.

Ikan remora akan melekap pada haiwan hos yakni jerung dsb. Faedah yang diterima ikan remora adalah dari segi pengangkutan (ibarat naik bas tak bayar tambang), dan perlindungan dari pemangsanya.

Dan yang terakhir sekali, simbiosis parasitisme. Parasitisme merupakan hubungan antara dua organisma yang mana salah satu hidupan memperoleh manfaat, manakala hidupan yang satu lagi itu mendapat keburukan. Contoh adalah manusia dan cacing pita Taenia solium dan T. saginata.

T. solium (di dalam khinzir) dan T. saginata (di dalam lembu) merupakan cacing pita yang lazim menjangkiti manusia.

Macam mana manusia dapat? Melalui fecal-oral route, yakni memakan makanan (daging / sayur) yang mengandungi cysticerci (larva) atau telur cacing akibat daripada tidak memasak daging sepenuhnya atau mencuci sayur yang tercemar dengan baik.

Sudah jelas tentang simbiosis? Jadi ikan badut dengan buran ni simbiosis yang mana? Jawapannya simbiosis mutualisme. Ikan badut menerima manfaat dengan hidup di dalam buran, dan buran juga menerima manfaat dengan menjadi tempat tinggal bagi ikan badut.

“Tapi bukan ke buran ni berbisa?”

Betul tu, tentakel buran mengandungi sel yang dikenali sebagai knidoblas. Sel ini berfungsi dari segi pertahanan dan cara buran ini mendapatkan makanannya. Sel knidoblas terkandung vesikel dipenuhi toksin dan sengat yang dinamakan nematosista.

Sekiranya terdapat sentuhan dengan knidosil yakni pembentukan cuaran kecil di atas permukaan luar knidoblas, bebenang dan struktur seperti tempuling atau mata panah nematosista akan dilepaskan, menyuntik toksin ke dalam haiwan atau mangsa buran.

Tetapi, menariknya, ikan badut ni merupakan antara spesies ikan yang tidak akan disengat oleh tentakel buran yang mengandungi nematosista.

Mengapa tidak disengat? Sebab secara teknikalnya, ikan badut ni ‘bagi salam’.

Macam ni, pertahanan terhadap bisa buran yang dimiliki oleh ikan badut adalah dari segi fisiologi dan kelakuannya. Dari segi kelakuan, sebelum ikan badut nak menjadikan buran itu rumahnya, haiwan itu berenang dan bergesel dengan tentakel buran.

Apa signifikannya kelakuan ini? Ikan badut nak bagitahu buran yang dia bukan ancaman dan mangsa untuk disengat dan dimakan oleh buran.

Contoh la kau tiba-tiba pergi masuk rumah stranger tak bagi salam. Lepastu terus makan makanan dekat dapur, tak ke percuma kena sepak.

Dari segi fisiologinya pula, ikan badut mempunyai lapisan mukosa yang melindunginya daripada sengatan buran. Dari mana ikan badut dapat kebolehan ni? Ada 3 hipotesis diketengahkan tentang mengapa ikan badut tidak disengat.

1. Mukosa (lendir) yang didapatkan daripada buran memberikan ‘penyamaran kimia’ kepada ikan badut. Atau dalam bahasa mudahnya, buran mengenali ikan badut sebagai ‘sebahagian dari dirinya’. Tetapi kajian oleh saintis lain mendapati tiada mukosa dari buran ditemui di kulit ikan.

2. Perlindungan ikan badut dari sengatan buran didapatkan ketika tempoh awal tiba dan menyesuaikan diri untuk menetap di dalam buran. So ini menunjukkan pentingnya bagi ikan badut ‘bagi salam’ dekat buran.

3. Ikan badut mengalami perkembangan genetik atau dalam erti kata lain koevolusi, setelah sekian lama hidup bersama-sama. Ini memberikan ikan badut kebolehan menghasilkan lendiran yang imun atau lali terhadap nematosista dan toksin buran.

Walau bagaimanapun, kau perlu tahu bahawa sekiranya lapisan mukosa ini hilang, misalnya sebab dipegang manusia, akan menyebabkan ikan ini disengat buran dan mati. Selain itu, setiap spesies ikan badut mempunyai spesies buran yang tertentu depa boleh tinggal.

Faedah yang diterima ikan badut dengan hubungan mutualisme dengan buran adalah;
– Selamat daripada pemangsa (tentakel buran yang berbisa menghalang dari didekati pemangsa).
– Menerima sisa makanan yang dimakan buran.
– Mendapat kediaman atau rumah yang mempunyai sistem sekuriti

Tapi apa pula manfaat atau faedah yang diterima oleh buran daripada hubungan mutualisme dengan ikan badut?

– Ikan badut ni agresif. Haiwan ni akan mempertahankan kediamannya iaitu buran dari pemangsanya yang merupakan pemakan tentakel macam butterflyfish.

– Selain itu, ikan badut akan membersihkan buran daripada kekotoran seperti sisa makanan buran dan objek-objek luaran. Ikan badut akan memakan parasit-parasit yang melekap pada permukaan buran.

– Dari segi tumbesaran pula, najis ikan badut menjadi baja kepada buran, memberikan nutrisi. Seterusnya, nitrogen yang dilepaskan ikan badut meningkatkan jumlah alga yakni zooxanthella yang berada di dalam tisu buran. Zooxanthella membolehkan buran laksanakan proses fotosintesis

– Pergerakan ikan badut yang berenang berhampiran dan di dalam buran meningkatkan edaran air dan oksigen dan membantu buran untuk membesar

– Dan akhir sekali, warna ikan badut yang terang akan menarik perhatian ikan yang lebih besar. Sekiranya ikan badut masuk ke dalam buran, buran akan menyengat ikan tersebut. Dalam erti kata lain, ikan badut ni ibarat umpan.


Perkauman Di Amerika Mengikut Kaum Berbeza

Rasisme adalah sejenis kepercayaan bahawa sebuah bangsa, warna kulit, atau satu kelompok secara umumnya, sama ada dari segi agama, nasionalisme atau etnik, dianggap lebih tinggi dan dominan berbanding yang lain, namun rasisme terdapat pelbagai jenis dan kategori, adakalanya rasisme itu perlu demi kemandirian sesebuah bangsa.

Namun berbeza dengan Amerika, rasisme telah menjadi sebahagian daripada lanskap politik Amerika sejak penjajahan Eropah di Amerika Utara bermula pada abad ke-17. Sudah ada pelbagai kelompok yang terpaksa menghadapinya, ia dipraktikkan dalam undang-undang yang diskriminatif, amalan sosial, dan tingkah laku jenayah yang ditujukan kepada kumpulan sasaran.

Berikut adalah senarai beberapa etnik yang menjadi mangsa perkauman orang kulit putih Amerika.

KAUM PRIBUMI AMERIKA

Dengan kedatangan orang Eropah di pesisir Amerika Utara dan perancangan sistem*tik mereka untuk menundukkan dan menakluki tanah itu, berlakulah konflik perkauman dan kekejaman terhadap orang Pribumi Amerika.

Orang Eropah percaya bahawa penduduk asal Amerika adalah kafir dan tidak bertamadun, mereka perlu dikenalkan dengan peradaban melalui agama Kristian dan budaya Eropah. Ini menyebabkan berlaku pembun*han beramai-ramai, pengusiran, rampasan tanah, cubaan untuk menghapuskan tradisi penduduk asli Amerika, serta asimilasi paksa melalui institusi seperti sekolah residen dan menubuhkan “Indian Reservation”.

Malahan, media menggambarkan penduduk asal di benua ini sebagai orang buas yang hauskan d*rah, ia membantu menghalalkan penindasan Eropah terhadap Pribumi Amerika. Kesan jangka panjang, antara lain, layanan sebegini menjelaskan hakikat hari ini di mana kaum Pribumi Amerika mempunyai kadar kes bun*h diri tertinggi dari mana-mana kumpulan di Amerika Syarikat, menurut National Institute of Mental Health.

AFRIKA-AMERIKA

Ramai orang Afrika yang dibawa ke Amerika bermula pada abad ke-17 tiba sebagai hamba, diculik dari tanah air mereka dari pelbagai bahagian benua Afrika.

Sebilangan dari mereka terkenal sebagai golongan bangsawan dan celik huruf. Lelaki, wanita, dan kanak-kanak Afrika dihapuskan nama asal dan identiti mereka, dipaksa melalui proses “Kristianisasi”, diseksa dan dalam beberapa kes, mereka dihukum atau digantung sesuka hati pemilik mereka dari kaum kulit putih, yang menganggap perhambaan adalah kepentingan utama mereka untuk mengekalkan kekayaan dan hartanah mereka yang luas.

Ahli keluarga dipisahkan melalui proses jual beli hamba. Walaupun tidak semua orang Afrika di Amerika menjadi hamba, sebilangan besar dijadikan hamba terutamanya di negeri-negeri selatan.

Bagi orang-orang Afrika di Amerika yang bebas, undang-undang diskriminatif yang melarang mereka memiliki harta dan mengundi, misalnya, serta kepercayaan terhadap kerendahan status diri hakiki orang berkulit gelap oleh majoriti kulit putih yang dominan menghalang mereka dari meraih kesaksamaan penuh dalam negara Amerika Syarikat.

Walaupun perhambaan akhirnya diharamkan dan undang-undang yang melarang diskriminasi terhadap Afrika-Amerika dibuat, perkauman terhadap komuniti ini terus wujud dan ditunjukkan dalam pelbagai cara yang lebih halus hari ini. Sebagai contoh, Suruhanjaya Amalan Pekerjaan yang Adil Washington DC telah mendapati bahawa orang kulit hitam menghadapi diskriminasi dalam satu daripada setiap lima temuramah pekerjaan.

Persatuan Sosiologi Amerika menyatakan bahawa, “hari ini majikan menggunakan fasa proses pengambilan pekerja yang berlainan untuk mendiskriminasi golongan minoriti (misalnya, merekrut dari sekolah orang kulit putih sebagai prioriti dan bukan melalui program latihan pekerjaan) dan menawarkan pekerjaan dan gaji yang bertaraf lebih tinggi kepada pekerja kulit putih.

JEPUN-AMERIKA

Dengan pengeboman Pearl Harbor di Hawaii pada bulan Disember 1941, diskriminasi perkauman terhadap komuniti Jepun-Amerika semakin meningkat.

Sama seperti umat Islam setelah ser*ngan 9/11, orang Jepun-Amerika menjadi sasaran gangguan, diskriminasi, dan pengawasan pemerintah. Anggota komuniti ini kehilangan rumah, pekerjaan, dan perniagaan.

Tetapi tamparan terburuk adalah Perintah Eksekutif Februari 1942 yang ditandatangani oleh Presiden Franklin D. Roosevelt yang membenarkan penahanan mana-mana orang Jepun-Amerika.

Mereka kemudian dianggap sebagai musuh negara.  Lebih separuh daripada 120,000 orang Jepun-Amerika yang dihantar ke kem dilahirkan dan dibesarkan di Amerika Syarikat dan tidak pernah menjejakkan kaki ke Jepun. Separuh dari mereka yang dihantar ke kem adalah kanak-kanak.

Perintah Eksekutif membenarkan pengecualian secara paksa terhadap orang Jepun-Amerika dari kawasan tertentu demi menjaga keselamatan dari sebarang sabotaj, pengintipan dan menjaga harta benda.

Sebahagian dari mereka yang dipenjarakan m*ti di kem kerana kekurangan rawatan perubatan yang tepat. Yang lain kebanyakannya dibun*h kerana tidak mematuhi perintah.

Menurut laporan tahun 1943 yang diterbitkan oleh War Relocation Authority, iaitu pihak yang menguruskan kem, orang-orang Jepun-Amerika ditempatkan di “barak-barak yang dilapisi kertas tar dengan pembinaan struktur sederhana tanpa kemudahan saliran mahupun fasiliti untuk memasak.”

Penginapan yang penuh sesak ini amat suram dan dikelilingi oleh kawat berduri.  Presiden Roosevelt sendiri menggelar tempat itu sebagai “kem konsentrasi.”

SINOFOBIA/CINA-AMERIKA

Sentimen anti-China atau sinofobia telah wujud di Amerika Syarikat sejak pertengahan abad ke-19, tidak lama setelah imigran dari China pertama kali tiba di pantai Amerika Syarikat. Ia dianggarkan bermula pada tahun 1860-an, ketika orang-orang Cina membantu membangunkan projek Kereta Api Transkontinental Pertama.

Pernah dinyatakan dalam Rang Undang-Undang Pengecualian Cina tahun 1882, iaitu menghentikan bukan sahaja imigrasi tetapi juga naturalisasi. Puncanta dapat ditelusuri melalui para pedagang, mubaligh, dan diplomat Amerika yang pulang dari China bersama laporan “negatif tanpa henti” mengenai orang-orang yang mereka temui di sana.

Persepsi ini ditularkan kepada orang Amerika yang tidak pernah meninggalkan Amerika Utara, memicu perbahasab mengenai Yellow Peril, dan terus berlanjutan melalui Per*ng Dingin semasa McCarthyism.

Beberapa sentimen anti-Cina moden mungkin disebabkan oleh kebangkitan kerajaan komunis Republik Rakyat China sebagai kuasa besar dunia yang dilihat memangsakan negara-negara di luar China.

Sentimen sinofobia atau anti-Cina adalah istilah sifat penentangan atau permusuhan yang ketara terhadap budaya Cina, politik Cina dan dasar Republik Rakyat China, kadang-kadang, terhadap kumpulan tertentu orang-orang Cina.

YAHUDI-AMERIKA

Walaupun orang Yahudi pertama kali tiba di Amerika lebih dari 300 tahun yang lalu dan menikmati tahap kebebasan beragama tertentu, anti-Semitisme tetap wujud dan biasa dilakukan secara sosial dalam beberapa kes.

Sebagai contoh, beberapa negeri pada akhir abad ke-18 melarang mereka yang bukan beragama Kristian daripada mengundi atau memegang jawatan awam. Namun, halangan-halangan ini kemudiannya ditamatkan, terutamanya setelah wujudnya Rang Undang-Undang Hak.

Juga, semasa tragedi Holocaust di Eropah pada tahun 1940-an, sebuah kapal yang memuatkan lebih 900 pelarian Yahudi terutamanya dari Jerman tidak diizinkan untuk berlabuh di tanah Amerika, berdasarkan Undang-Undang Imigrasi yang dikecualikan pada tahun 1924.

Hanya satu pertiga sahaja daripada penumpang kapal itu yang dipaksa untuk kembali ke Eropah, terselamat dari menjadi korb*n pembun*han Yahudi di Eropah pada masa itu.

Klux Klux Klan, salah satu kumpulan pengganas yang paling kejam di Amerika Syarikat, tidak hanya mensasarkan kebencian mereka kepada orang Afrika-Amerika. Bahkan orang Yahudi juga menjadi sasaran mereka.

Diskriminasi terhadap orang Yahudi dilakukan dalam beberapa kes dalam konteks tenaga kerja, dan mereka tidak diizinkan masuk ke sejumlah kawasan peranginan dan kelab sosial. Kolej juga mengamalkan diskriminasi dengan mengehadkan pendaftaran untuk mereka, orang Yahudi juga dilarang membeli jenis harta benda tertentu.

ISLAMOFOBIA

Ini adalah istilah yang diciptakan untuk menggambarkan permusuhan semasa terhadap agama Islam dan Muslim di Amerika Syarikat, yang dizahirkan secara prejudis, gangguan dan diskriminasi.

The Pew Forum On Religion And Public Life mendapati beberapa tahun lalu bahawa pendapat positif terhadap Islam di kalangan orang Amerika telah menurun sejak tahun 2005. Islamofobia semakin meningkat setelah berlakunya ser*ngan 9/11 dan per*ng lanjutan di Iraq dan Afghanistan.

Umat Islam di Amerika Syarikat dalam satu dekad terakhir ini telah melalui 700,000 soal jawab oleh FBI, pintasan panggilan tanpa wayar, pengawasan telefon, dan pelbagai lagi kaedah.

Ditambah lagi dengan retorik kebencian dan penyampaian maklumat yang salah yang didorong oleh para “pakar” isu keganasan, penulis sayap kanan, hos dan personaliti rancangan bual bicara televisyen dan radio, serta blog dan laman web yang tidak terhitung jumlahnya yang memfitnah Islam dan umat Islam, sekaligus mengaitkannya dengan keganasan.

RUJUKAN:

Wikipedia : Racism in The United States

Harvest Of American Racism : https://www.press.umich.edu/9684789/harvest_of_american_racism


Fenomena Mesin Layan Diri Jepun

Kehadiran
mesin layan diri bukan sesuatu yang baru dan banyak muncul di serata dunia. Di
Malaysia, mesin sebegini selalunya digunakan untuk menjual minuman terutama
minuman bergas dan air kotak serta menjadi tumpuan ramai kerana boleh diakses
24 jam. Tetapi di Jepun, ia bukan saja satu norma tetapi negara berkenaan
mempunyai kepadatan mesin layan diri paling tinggi di dunia. Jadi mengapa
rakyat Jepun menggilai mesin layan diri?

Kegilaan mesin layan diri

Jepun sememangnya dikenali dengan sikap kreatif dan inovatif mereka dengan mesin layan diri dianggap pengenalan inovasi mereka di pasaran. Cakaplah apa sahaja barang yang terlintas dalam kepala dan ia ada dijual dalam mesin layan diri. Dari coli dan seluar dalam hinggalah sushi dan rokok.

Bagi setiap 50 orang, pasti ada satu mesin layan diri berhampiran untuk memenuhi keperluan pelanggan di situ. Mesin-mesin sebegini diletakkan di banyak tempat dari pusat beli-belah hinggalah stesen keretapi dan bas. Dan jangan terkejut jika anda menjumpai mesin layan diri di kawasan pedalaman termasuk di Gunung Fuji.

Di sesetengah tempat terutama negara-negara Barat, mesin layan diri dianggap simbol kepada semua jenis masalah yang melanda masyarakat moden hari ini seperti mahukan sesuatu dengan segera, penghasilan plastik sekali guna, ketiadaan hubungan manusia dan hilang peluang pekerjaan.

Tetapi Jepun pula tidak memandang mesin layan diri dari sudut negatif dan melihat automasi dari sudut positif. Minat dan kepercayaan Jepun terhadap teknologi telah mewujudkan pasaran pengguna yang unik yang membenarkan industri mesin layan diri terus berkembang. Jepun juga tidak berhadapan isu negatif yang menyelubungi mesin layan diri di mana pengangguran masih di tahap rendah dengan 2.4%.

Di Jepun, semua orang boleh memiliki mesin layan diri dari firma-firma besar hinggalah peniaga-peniaga kecil. Bagi firma-firma besar, mesin layan diri bukan saja berperanan menjual produk mereka kepada pengguna tetapi juga sebagai alat pemasaran.

Contohnya, jika anda pergi ke satu mesin layan diri di Stesen Shibuya, anda akan perasan ramai beratur di situ bukan untuk membeli barang tetapi untuk menguji keberanian mereka. Dikelilingi oleh orang ramai yang ingin tahu, individu yang berminat kemudiannya perlu menekan salah satu daripada tiga butang ini: koku (seluruh tubuh), nigami (pahit) dan kaori (bau).

Selepas
menekan salah satu butang, individu itu diarah memasukkan tangannya ke dalam
sebuah lubang mesin di mana tangannya akan disapu dengan berus, ditiup angin
atau kejutan-kejutan yang tidak diketahui. Selepas selesai, mesin layan diri
berkenaan akan mengeluarkan satu kertas berkenaan maklumat siri televisyen
seram Fuji TV Yonimokimyona Monogatari. Kertas tersebut turut dicetak dengan
nombor dan bagi pemenang yang bertuah, berpeluang mendapat secawan kopi. Mesin
ini didirikan dari akhir September hinggalah 17 Oktober 2017 untuk
mempromosikan rancangan berkenaan.

Satu kelebihan bagi peniaga-peniaga kecil yang menceburi industri mesin layan diri ini ialah mereka boleh menawarkan produk-produk yang berbeza bagi memenuhi selera pelanggan. Ini membolehkan pelanggan dapat memilih apa jenis produk yang mereka mahu dari mesin layan diri berbanding berkunjung ke kedai runcit.

Pemilikan mesin layan diri secara bebas juga membenarkan mana-mana usahawan yang mahu berkecimpung dalam bidang perniagaan untuk melabur tanpa perlu memikirkan risiko dan beban kewangan yang perlu ditanggung sekiranya mereka membuka kedai dan merekrut pekerja-pekerja.

Ini amat relevan di kebanyakan bandar di Jepun di mana kepadatan penduduknya ditandingi dengan harga tanah yang boleh buat mata anda terkeluar. Di samping itu, pemilikan mesin layan diri ini juga membolehkan peniaga dapat meletakkan produk jualan mereka tanpa perlu bimbang soal ruang kedai. Ianya amat lumayan dari segi pendapatan dengan mesin layan diri minuman saja mencatat pendapatan sebanyak $27 bilion pada tahun 2010. Sementara pendapatan tahunan dari mesin layan diri boleh mencecah sehingga tujuh trilion yen. Wow!

Sebab mesin layan diri popular

1. Kadar jenayah di Jepun yang rendah. Tidak seperti di sesetengah negara di mana mesin sebegini sentiasa menjadi mangsa vandalisme, perkara tersebut tidak berlaku di negara Matahari Terbit itu. Walaupun vandalisme ada berlaku, tetapi ia amat jarang berikutan ia dilengkapi dengan kamera litar tertutup (CCTV) dan ia dihubungkan dengan mana-mana balai polis terdekat dengan mesin berkenaan.

Pertumbuhan mesin layan diri turut dibantu dengan hakikat aktiviti demonstrasi selalunya berjalan dengan aman dan tidak membabitkan kerosakan harta benda. Ini sekaligus memberi keyakinan kepada pengusaha mesin bahawa mesin mereka jarang dirosakkan atau disalahguna.

Negara-negara seperti Amerika Syarikat dan Britain tidak berani meletakkan mesin layan diri di luar kerana bimbang dengan jenayah vandalisme dan kerosakan harta benda. Pada tahun 2015 sahaja, 1.3 juta kes jenayah kerosakan harta benda peribadi dan awam direkodkan di Britain.

2.
Kepadatan penduduk yang tinggi. Satu fakta berkenaan Jepun ialah 93%
penduduknya merupakan golongan urban. Dengan kepadatan sebegini, harga hartanah
sudah pasti meningkat sekaligus menyukarkan peluang sesiapa pun untuk membuka
kedai runcit dan menyimpan barangan pengguna. Satu artikel dari Business
Insider UK mendedahkan mesin layan diri meraih untung lebih banyak di tanah
sekangkang kera berbanding sebuah kedai runcit.

3.
Minat terhadap teknologi. Di Jepun, obsesi sebegini sudah biasa dilihat
terutama terhadap robot dan automasi dalam animasi seperti Gundam dan Ghost in
the Shell. Tetapi minat sebegini bukan sekadar dibina atas dasar percaya dan
minat tetapi juga atas dasar kemudahan. Kemudahan sebegini amat membantu para
usahawan untuk berniaga dan pengguna untuk membeli produk yang ditawarkan.

4.
Tidak seperti sesetengah tempat di mana waktu kerjanya antara 9.00 pagi hingga
5.00 petang, orang Jepun harus bekerja lebih lama kadangkala sehingga 12 jam
sehari. Bagi mereka, mesin sebegini dianggap penyelamat kerana mereka boleh
membeli barang pada bila-bila masa terutama di luar bandar.

Walaupun dianggap menandingi kedai runcit dari segi akses dan kepelbagaian barang, itu tidak menghalang pengusaha kedai dari melawan semula ditambah dengan faktor undang-undang. Contohnya, anda tidak boleh membeli rokok di mesin layan diri melainkan sekiranya anda memiliki satu kad khas sebagai pengesahan umur bila hendak membeli di mesin layan diri yang dikuatkuasakan pada tahun 2008. Sebelumnya pada tahun 1995 pula, Persatuan Penjual Arak Seluruh Jepun memutuskan mengharamkan mesin layan diri yang menjual arak di luar untuk mengelakkan ia dibeli oleh pengguna bawah umur.

Bagi perokok, pengesahan sebegini dianggap menyusahkan dan ini mendorong mereka berkunjung ke kedai runcit. Ini menyebabkan bilangan mesin layan diri rokok turun dari 630,000 buah kepada 170,000 buah. Kedai-kedai runcit juga turut memperkenalkan mesin kopi dengan harga 100 yen secawan. Harga tersebut jauh lebih murah daripada harga setin kopi yang dijual dalam mesin layan diri dan ini memberi kesan kepada jualan mesin layan diri kopi.

Tetapi ada pula melihatnya sebagai alat pemasaran firma mereka seperti rangkaian restoran Nitanda Shoyu. Apabila mereka menjual stok sup mereka menerusi mesin layan diri 10 tahun lepas, ia merupakan sebahagian daripada cubaan menjual stok sup mereka dalam botol plastik. Dan siapa sangka terima kasih kepada laman media sosial, mesin milik rangkaian restoran itu sudah bertambah kepada 45 buah dan lebih separuh daripada penjualan dashi diraih daripada mesin layan diri.

Menurut pegawai syarikat berkenaan, produk industri kecil dan sederhana seperti mereka selalunya tidak disedari bila dijual di kedai runcit. Tetapi jika ia dijual di mesin layan diri yang unik, orang akan perasan. Walaupun wujud permintaan untuk mewujudkan lebih banyak mesin layan diri di seluruh Jepun, hasrat pengembangan perlu ditangguhkan berikutan kenaikan harga bahan utama dashi iaitu ikan terbang.

SUMBER

1. Zhang, Edward. (2017).  Are Japanese Vending Machines Transferable to other Nations? Medium.com.  https://medium.com/wonk-bridge/japan-vending-machines-ad44b56d2bb

2. Jane Hall, Eleanor. (2019). The Vending Machine: A Unique Symbol of Japan’s Modern Culture. TokyoWeekender.com.  https://www.tokyoweekender.com/2019/03/vending-machine-unique-symbol-japan-culture-entrepreneurship/

3. Nikkei Asian Review. bayashi, Hiroyuki, Takakura, Makiko dan Takao, Yasuaki. (2017).  Japan businesses rediscovering the magic of vending machines. https://asia.nikkei.com/Business/Business-trends/Japan-businesses-rediscovering-the-magic-of-vending-machines

4.
Nippon.com. (2018). Vending Machines in Losing Battle Against Convenience
Stores. https://www.nippon.com/en/features/h00258/vending-machines-in-losing-battle-against-convenience-stores.html


Seoul Central Mosque – Lambang Persahabatan Antara Korea Selatan Dan Islam Turki

Pertengahan kurun lalu menyaksikan berlangsungnya k0nflik yang hangat di Asia Timur berikutan meletusnya Per4ng Dunia Ke-2. Tempoh tersebut juga memperlihatkan Semenanjung Korea terpecah kepada dua lalu membentuk Korea Selatan dan Korea Utara, yang sekali lagi, diselubungi k0nflik peper4ngan. Kali ini, k0nflik yang tercetus adalah Per4ng Saudara Korea 1950-1953.

Dianggarkan seramai 5 juta ny4wa manusia mel4yang dalam k0nflik yang walaupun sudah berakhir lebih 60 tahun yang lalu, namun pertegangan di antara dua buah negara berkenaan masih berlanjutan sehingga kini sekaligus menjadikan sempadan Korea Selatan – Korea Utara sebagai salah sebuah kawasan paling tegang di muka bumi.

Walau bagaimanapun, bukanlah k0nflik tersebut yang menjadi subjek utama artikel kali ini. Sebaliknya, penulis ingin bersama-sama para pembaca menjejak sejarah pertapakan dan penyebaran agama Islam di Korea yang berlangsung seiring berlakunya per4ng saudara tersebut.

Dalam menghadapi ser4ngan daripada Korea Utara yang didokong oleh Kesatuan Soviet dan China, Pertubuhan Bangsa-Bangsa Bersatu yang diterajui oleh Amerika Syarikat menyeru negara-negara anggota untuk menyalurkan bantuan kepada Korea Selatan. Negara pertama yang menyahut panggilan ini adalah Republik Turki yang menghantar secara keseluruhan seramai kira-kira 21 212 orang tentera menerusi empat buah briged berasingan.

Bantuan ketenteraan yang dihulurkan oleh Republik Turki ini tidak hanya mengeratkan lagi hubungan antara dua buah negara itu sehingga masyarakat Korea Selatan sehingga kini menganggap orang-orang Turki sebagai ‘saudara kandung’ mereka, akan tetapi ia juga memutikkan cahaya Islam di bumi tersebut. Sepanjang berada di sana, tentera-tentera Turki ini terus menjalani kehidupan sebagai Muslim justeru pemandangan ‘masjid-masjid khemah’ menjadi halwa mata masyarakat Korea Selatan pada waktu itu. Suasana sebegini mendorong kepada penyebaran pengaruh Islam dalam kalangan mereka dan semenjak itu, gelombang hidayah mula menyapa penduduk tempatan.

Gelombang awal ini secara umumnya berpusat di Itaewon, sebuah daerah di Seoul yang terkenal dengan kepelbagaian dan kekayaan budayanya. Sesudah tamat per4ng saudara di Korea, kawasan ini didiami oleh sebahagian tentera gabungan termasuklah tentera-tentera Turki. Di samping terlibat dalam kegiatan kemanusiaan dan pembangunan sosial, tentera-tentera Turki ini juga memperkenalkan ajaran Islam kepada masyarakat tempatan. Sekitar 21 tahun sesudah tamatnya per4ng saudara, Islam bertapak dengan kukuh di Itaewon secara khusus, terutamanya apabila komuniti Muslim di sana membangunkan masjid pertama di Korea Selatan, iaitu Masjid Pusat Seoul atau Seoul Central Mosque.

Pembinaan masjid ini dimulakan pada tahun 1974 dengan bantuan kewangan daripada beberapa buah negara Islam seperti Arab Saudi dan Malaysia. Republik Korea Selatan sendiri di bawah presiden Park Chung-hee menyumbangkan tanah seluas 5000 meter persegi kepada Korean Muslim Federation (KMF) untuk tujuan itu. Menurutnya, sumbangan yang dihulurkan oleh pihak berkuasa Republik Korea Selatan ini adalah bermaksud untuk menjalinkan hubungan yang baik dengan negara-negara Islam terutamanya di Timur Tengah.

Sebilangan penulis turut melihat sumbangan tersebut sebagai tanda penghargaan Korea Selatan terhadap Republik Turki di atas bantuan ketenteraan yang diberikan semasa berlangsungnya per4ng saudara. Apapun keadaannya, pembinaan Masjid Pusat Seoul ini kemudiannya disusuli oleh pembinaan beberapa buah masjid di kawasan-kawasan lain seperti Incheon, Daegu dan Busan sekaligus menandakan bahawa pengaruh Islam semakin berkembang walaupun populasi penganutnya relatif kecil.

Tepat pada tanggal 21 Mei 1976, pintu Masjid Pusat Seoul mula dibuka untuk kehadiran jemaah Islam mahupun kunjungan masyarakat bukan-Islam tempatan ataupun pelancong. Kemudian, pada Disember 1991 atau tahun 1990 menurut sumber lain, bangunan masjid ini menjalani renovasi sehingga menjadikannya sebuah masjid tiga tingkat. Antara pihak yang menghulurkan sumbangan kewangan bagi menjalankan kerja-kerja penambahan tersebut adalah Islamic Development Bank, Jeddah.

Tingkat pertama masjid ini menempatkan bilik-bilik mesyuarat dan ruang pejabat untuk kegunaan Korean Muslim Federation. Dewan solat untuk kaum lelaki terletak di tingkat kedua sementara tingkat ketiga pula memuatkan ruangan solat untuk kaum wanita. Di situ juga terdapat Pusat Islam (Islamic Center) yang menyediakan sekolah untuk kanak-kanak Muslim dan pusat penyelidikan.

Bangunan ini dihasi dan dicirikan dengan jubin-jubin berwarna biru, persis masjid-masjid indah di Asia Tengah seperti Masjid Biru Mazar-i-Sharif. Tambahan lagi, Masjid Pusat Seoul juga menonjol dengan kehadiran kalimah-kalimah tauhid di gerbang utamanya, di mana sebahagian daripada kalimah tersebut diserlahkan dengan cahaya berwarna hijau.

Masjid ini kerap menerima kunjungan di hujung minggu. Pada hari Jumaat pula, masjid ini memuatkan kira-kira 800 orang jemaah yang hadir untuk menunaikan Solat Jumaat. Ceramah-ceramah agama juga lazim kedengaran dari pembesar suara masjid ini, dengan penuturan pelbagai bahasa seperti Bahasa Korea, Bahasa Inggeris dan Bahasa Arab.

Menurut sumber-sumber daripada tahun kebelakangan, populasi umat Islam di Korea Selatan dianggarkan berjumlah sekitar 200 000 orang dengan sebahagian besarnya merupakan Muslim dari negara-negara seperti Pakistan, Uzbekistan, Senegal, Turki dan lain-lain yang kebanyakannya menumpu di Itaewon.

Lokasi Masjid Pusat Seoul tidaklah begitu jauh jaraknya dari Stesen Itaewon justeru memudahkannya untuk dikunjungi oleh para pelancong. Di sepanjang jalan utama menuju ke masjid, para pengunjung berpeluang untuk melihat suasana di Islamic Street yang menempatkan berbagai kedai dan restoran Islam. Pelbagai barangan dan masakan dari Timur Tengah boleh didapatkan di sini. Begitu juga kedai-kedai buku Islam yang turut melengkapkan barisan premis-premis kedai di sini.

Bagi pengunjung bukan-Islam yang berminat untuk menyaksikan keindahan bukan hanya masjid ini, tetapi juga pemandangan sekitar seperti Sungai Han dan Gunung Namsan yang boleh dilihat dari kawasan masjid ini lantaran kedudukannya yang terletak di atas bukit, pihak masjid juga mengalu-alukan kehadiran mereka dengan menyediakan busana yang sesuai di pintu masjid berkenaan.

“Kalau ada yang datang dengan pakaian yang kurang sesuai (terlalu terdedah), kami akan mengalu-alukan kehadiran mereka dan meminta mereka untuk menyalin pakaian yang lebih sopan yang telah kami sediakan. Islam yang bersifat ramah dan sopan, itulah ciri Islam yang ingin kami tampilkan,” ujar penjaga masjid itu ketika dikunjungi oleh pasukan media Aceh Kini dari Indonesia.

Sikap mesra-pengunjung terutama pengunjung Muslim turut cuba diterapkan oleh pihak berkuasa Korea Selatan sendiri. Hal ini bertujuan untuk meningkatkan jumlah pelancong Muslim menerusi usaha-usaha seperti pembinaan banyak restoran dan rumah penginapan mesra-Muslim, pengeluaran sijil halal di beberapa buah restoran dan penyediaan bilik-bilik solat di tempat-tempat tertentu.

Pada tahun 2017, Korea Tourism Organization (KTO) merekodkan seramai 870 000 orang pelancong Muslim mengunjungi negara berkenaan. Angka tersebut meningkat kepada 970 000 orang pada tahun berikutnya dan pada tahun ini, enam bulan pertama sahaja sudah menyaksikan seramai 511 017 orang Muslim melancong ke Korea Selatan, kira-kira 9.8% lebih tinggi berbanding tahun lalu. Statistik bagi enam bulan berikutnya masih lagi belum diperolehi. Namun, KTO mensasarkan lebih sejuta orang pelancong Muslim melawat Korea Selatan pada tahun ini secara keseluruhan.

RUJUKAN

Seoul Central Mosque.
https://www.theseoulguide.com/sights/churches-and-mosques/seoul-central-mosque/

Be Marie Korea. (5 Jun 2018). Seoul Central Mosque: Korea’s First Mosque.
https://bemariekorea.com/visit-seouls-first-mosque/

Wow Korea-Supporters. (8 Ogos 2019). Little Mecca in Seoul [Seoul Central Mosque].
https://wowkorea-supporters.blogspot.com/2019/08/little-mecca-in-seoul-seoul-central_8.html

Radu Diaconu & Athena Tacet. (15 November 2017). The Muslims of South Korea. Al Jazeera.
https://www.aljazeera.com/indepth/inpictures/2017/11/muslims-south-korea-171114104611451.html

Aceh Kini. (21 April 2019). Berkunjung ke Seoul Central Mosque, Masjid Tertua di Korea Selatan.
https://kumparan.com/acehkini/berkunjung-ke-seoul-central-mosque-masjid-tertua-di-korea-selatan-1qvljGxTCJW